เป็นครั้งแรกที่ใช้ e-voucher ของ Wongnai  มันดีงามมาก ชอบที่ไม่ต้องปรี๊นท์ถือกระดาษคูปองไปที่ร้าน ซื้อหน้าร้านก่อนก้าวเข้าร้านได้เลย  ไม่ต้องแพลนล่วงหน้า ไม่ต้องเสียดายว่าไม่มีคูปองอยู่ในมือเวลาเกิดอยากจะทานขึ้นมา  และแถมยังไม่แน่ใจอีกว่าซื้อแล้วจะได้ใช้ทันวันหมดอายุหรือไม่  ซื้อแล้วไม่ได้ใช้ยังเปลี่ยนเป็นเครดิตในบัญชีเราได้อีก  นี่คือการซื้อ voucher ที่ยุติธรรมและไร้กังวลใจจริงๆ

ไปทานสองคนจัดไป ชุด ดินเนอร์ Wongnai 1 เซ็ท เพิ่ม เกี้ยวซ่า และ โรลหมูทอดตงคัทสึ อิ่มอร่อยคุ้มๆ เลย

ในชุด dinner set มี:
- Sushi 4 คำ: Otoro, Engawa, Salmon, Ikura (ท้องปลาทูน่า, ครีบปลาตาเดียว, ปลาแซลมอน, ไข่ปลาแซลมอน)  สด อร่อย เกรดพรีเมี่ยม ฟินมากมาก โดยเฉพาะ โอโทโร่ ละลายในปากเลย
- Miso salmon cream cheese roll: โรล ไส้แซลมอน อโวคาโด ครีมชีส และเพิ่มรสชาติญี่ปุ่นเข้าไปอีกนิดด้วยมิโสะ ชอบมากรสชาติอร่อยลงตัว มีทั้งหวานเค็มครีมชีสและมิโซะ ปลาแซลมอนก็สดอร่อย
-  เสริฟพร้อมสลัดผัก ผักสดและน้ำสลัดอร่อยมาก และ มิโซะซุป ตบท้ายด้วยไอศรีมชาเชียว สกู๊ปใหญ่เนื้อเนียนนุ่มรสชาติชาเขียวเข้มข้นชัดเจน 

สั่งเพิ่มเอง คือ:
โรลหมูทอดตงคัทสึ (155): อยากทานเนื้อหมูเลยสั่งโรลอันนี้ เห็นแปลกดี  แป้งขนมปังไม่ค่อยกรอบเท่าที่ควร แต่ซอสที่ราดมาและไส้ในโรลรสชาติดีมาก 

เกี้ยวซ่าทอด  (85):  เกี๊ยวซ่า 5 ชิ้น แป้งนุ่มไส้แน่นทอดมากรอบนิดๆ น้ำจิ้มอร่อย อันนี้สั่งมาทานเล่น ก่อนรอ dinner set อร่อยกว่าที่คิดไว้อีก ต่อนี้ไปคงต้องสั่งทุกครั้งที่ไปทาน

โดยรวมถือว่า คุ้มและอร่อยมากๆ ทานสองคน สั่งเพิ่มสองอย่าง และเครื่องดื่ม ตกแล้วคนละ 400 กว่าบาท มันดีงามมาก แนะนำเลยค่ะ  

ร้านอยู่ชั้น  4 โซน food passage มีทั้งโซนในร้าน และนั่งด้านนอก ที่มีเคาน์เตอร์ซูชิสายพาน  พนักงานบริการดีมาก
